Krastiņu Karātavu kalns
Šis raksts ir par pakalnu Aronas pagastā. Par citām jēdziena Karātavu kalns nozīmēm skatīt nozīmju atdalīšanas lapu. Krastiņu Karātavu kalns ir reģiona nozīmes arheoloģiskais piemineklis Jēkabpils novada Asares pagasta rietumos, Zuju ezera ziemeļu krastā. Piemineklis sastāv no viduslaiku kapsētas un viduslaiku nocietinājuma. Tas atrodas ceļa Asare- Vilkukrogs kreisajā pusē, starp lielceļu (pašā ceļa malā) un Zuju ezeru. Karātavu kalns ir šaurs, stāvs kalns, ar krauju stāvu nogāzi pret ezeru, apaudzis ar lielām, žuburainām priedēm un lapu kokiem. Vieta dabā eksponējas un ir apsekojama tikai no ceļa puses. Daļa pieminekļa teritorijas apbūvēta jau agrākos laikos - zemes strēlē, kalna galā atrodas Krastiņu mājas – vecsaimniecība, dzīvojamā ēka un saimniecības ēkas. Blakus mājām, starp ceļu un nogāzi atrodas viduslaiku nocietinājums ar vaļņiem ierobežots laukums. Nekādi arheoloģiskie pētījumi piemineklī nav veikti.